钦定古今图书集成/明伦汇编/氏族典/第230卷 > 杨玨
## 钦定古今图书集成/明伦汇编/氏族典/第230卷 > 杨玨

按《万姓统谱》：“玨字君宝，性敏不凡，年十五，通举子业。
绍定初，登进士，授迪功郎、上虞尉，调赣州教授。先是，
学计蠹于前官，廪饩不给，乃捐私橐以助，庠校一新。
后改通直郎，知饶州。景定间，转朝奉大夫，官至朝议
大夫，知肇庆府。玨为人刚明正直，不附权贵，始终廉
介，贫至鬻器以自给，裕如也。曾孙恕，字仲如，笃学力”
行，历升宪司知事。宋祚将危，以忠义自励，不食数日，
赴菱塘而死。